Sword of honour of the Reichsführer-SS

SS-Ehrendegen, juga SS-Degen (secara rasmi Ehrendegen Reichsführer-SS, bahasa melayu: Pedang Kehormat Reichsführer-SS), adalah sejenis pedang lurus atau pedang kecil, terutamanya pedang istiadat yang dipakai pada pakaian seragam Schutzstaffel (SS) dari tahun 1935 hingga 1945.

Pertama kali diperkenalkan pada tahun 1935, ia telah direka oleh Profesor Karl Diebitsch, seorang SS-Oberführer, yang juga perunding peribadi Heinrich Himmler bagi semua seni dan rekaan dalaman SS. Pedang degen pada asalnya dihasilkan oleh firma Peter Dan. Krebs dari Solingen, German.

Gambaran

Ia mempunyai bilah pedang berlurus nipis yang dihasilkan pada kepanjangan yang berbeza untuk menyesuaikan ketinggian si pemakai. Pedang degen mempunyai gagang buku lima berbentuk "D" (penahan silang) sebagai pemegang yang juga bercirikan hulu kayu bersusuk hitam. Hulu itu terikat dengan dawai perak dan memaparkan cakera inset yang bercirikan huruf rune SS berbentuk pancaran kilat berganda.

Sarung pedang dicat dalam enamel hitam dan mempunyai hiasan bahagian atas yang berwarna perak (loket) dan bahagian bawah (chape). Ia dipakai dengan knot pedang bertali braid aluminium yang dihiasi dengan huruf rune SS berwarna hitam pada bahagian pangkalnya.

Penganugerahan
Degen pegawai secara rasminya dianugerahkan bersama sijil yang ditandatangani oleh Heinrich Himmler kepada pegawai-pegawai terpilih SS-Verfügungstruppe dan SS-Totenkopfverbände sebagai mengiktiraf kepujian yang khusus. Ia juga dianugerahkan kepada para pegawai yang lulus dari SS-Junkerschulen (Sekolah Junker) di Bad Tölz dan Brunswick.

Versi NCO  adalah serupa dengan versi pegawai tetapi sarung pedang mempunyai bahagian hujung yang kosong dan tanpa hiasan. Versi gagang NCO juga kekurangan ikatan dawai perak dan huruf rune SS telah dialihkan dari gagang ke penutup cembul.

Lihat juga
 Rapier
 Pedang kecil
 Pakaian seragam dan insignia Schutzstaffel

Rujukan 

Pedang
Senjata tajam
Nazi SS
Nazi
Pingat dan Darjah Kebesaran